|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 31.jūlijā** | **Nr. GND/2025/526** |
|  | **(protokols Nr.18; 26.p.)** |

**Par kustamās mantas – transportlīdzekļa Opel Vivaro (valsts reģistrācijas numurs MU3497), atsavināšanu**

Gulbenes novada pašvaldības dome 2025.gada 29.maijā pieņēma lēmumu Nr. GND/2025/377 “Par kustamās mantas – transportlīdzekļa Opel Vivaro (valsts reģistrācijas numurs MU3497), pirmās izsoles rīkošanu, noteikumu un sākumcenas apstiprināšanu” (protokols Nr. 12; 46.p.), ar kuru nolēma rīkot Gulbenes novada pašvaldības īpašumā esošās kustamās mantas – transportlīdzekļa Opel Vivaro (valsts reģistrācijas numurs MU3497) (transportlīdzekļa 1.reģistrācijas datums: 30.03.2007., VIN: W0LJ7BJB67V636199), pirmo mutisko izsoli ar augšupejošu soli. Izsoles apstiprinātā nosacītā cena (izsoles sākumcena) 1974 EUR (viens tūkstotis deviņi simti septiņdesmit četri *euro*). Uz 2025.gada 19.jūnija rīkoto izsoli nepieteicās neviens pretendents.

Publiskas personas mantas atsavināšanas likuma 32.panta ceturtajā daļā noteikts, ja kustamās mantas pirmā izsole ir nesekmīga, institūcija, kas organizē mantas pārdošanu ([9.pants](https://likumi.lv/ta/id/68490#p9)), var ierosināt citu šajā likumā paredzēto atsavināšanas veidu ([3.](https://likumi.lv/ta/id/68490#p3)un [7.pants](https://likumi.lv/ta/id/68490#p7)).

Saskaņā ar Publiskas personas mantas atsavināšanas likuma 3.panta pirmās daļas 2.punktu publiskas personas nekustamo un kustamo mantu var atsavināt, pārdodot par brīvu cenu. Saskaņā ar šā likuma 37. panta pirmās daļas 3. punktu pārdot publiskas personas mantu par brīvu cenu var, ja sarīkotā izsole ir bijusi nesekmīga (32.panta ceturtā daļa).

Ievērojot to, ka iepriekš organizētā izsole ar augšupejošu soli ir bijusi nesekmīga, Gulbenes novada pašvaldības īpašuma novērtēšanas un izsoļu komisija, iesaka turpināt atsavināšanas procesu, pārdodot kustamo mantu par brīvu cenu.

2025.gada 2.aprīlī sauszemes transportlīdzekļu tehniskais eksperts Ansis Vārsbergs (sertifikāts AA Nr.408, spēkā līdz 2027.gada 7.februārim) ir veicis transportlīdzekļa novērtēšanu. Transportlīdzekļa vērtība pēc Latvijas Transportlīdzekļu apdrošinātāju biroja vērtību kataloga un metodikas, ņemot vērā tehnisko stāvokli un ekspluatācijas nolietojumu, ir 1974 EUR (viens tūkstotis deviņi simti septiņdesmit četri *euro*). Transportlīdzeklim ir nepieciešama korozijas novēršana, krāsojuma remonts, priekšējā bufera apvalka, aizmugurēja bufera apvalka, aizmugures gala durvju, aizmugures labā sānu paneļa un bremžu sistēmas remonts. Kā arī vējstikla maiņa un labās puses durvju moldingu uzstādīšana.

Gulbenes novada pašvaldības pamatlīdzekļu uzskaites kartītē Nr. 001252, inventāra Nr. PLT000311, transportlīdzekļa atlikusī bilances vērtība uz 2024.gada 31.decembri ir 0,00 EUR (nulle *euro* nulle centi).

Saskaņā ar Publiskas personas mantas atsavināšanas likuma 9.panta trešo daļu, noteikts, ka kustamās mantas atsavināšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta.

Saskaņā ar Pašvaldību likuma 10.panta pirmās daļas 17.punktu dome ir tiesīga izlemt ikvienu pašvaldības kompetences jautājumu un tikai domes kompetencē ir noteikt kārtību, kādā veicami darījumi ar pašvaldības kustamo mantu, savukārt 21.punkts nosaka, tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Ņemot vērā Gulbenes novada pašvaldības īpašuma novērtēšanas un izsoļu komisijas 2025.gada 19.jūnija sēdes lēmumu “Par kustamās mantas – transportlīdzekļa Opel Vivaro (valsts reģistrācijas numurs MU3497), brīvās cenas noteikšanu”, protokols Nr. GND/2.7.2/25/15 (2.§), pamatojoties uz Pašvaldību likuma 10.panta pirmās daļas 17. un 21.punktu, Publiskas personas mantas atsavināšanas likuma 3.panta pirmās daļas 2.punktu, 9.panta trešo daļu, 32.panta ceturto daļu, 37. panta pirmās daļas 3. punktu, atklāti balsojot: ar 14 balsīm "Par" (Ainārs Brezinskis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Jānis Barinskis, Lāsma Gabdulļina, Liena Silauniece, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATZĪT 2025.gada 19.jūnija rīkoto Gulbenes novada pašvaldības īpašumā esošās kustamās mantas – transportlīdzekļa Opel Vivaro (valsts reģistrācijas numurs MU3497) (transportlīdzekļa 1.reģistrācijas datums: 30.03.2007., VIN: W0LJ7BJB67V636199) pirmo mutisko izsoli ar augšupejošu soli par nesekmīgu.
2. RĪKOT šā lēmuma 1.punktā minētās Gulbenes novada pašvaldībai piederošās kustamās mantas atsavināšanu, pārdodot par brīvu cenu.
3. APSTIPRINĀT šā lēmuma 1.punktā minētās kustamās mantas brīvo cenu 1974 EUR (viens tūkstotis deviņi simti septiņdesmit četri *euro*).
4. APSTIPRINĀT šā lēmuma 1.punktā minētās kustamās mantas pārdošanas par brīvu cenu noteikumus (1.pielikums), kas ir šī lēmuma neatņemama sastāvdaļa.
5. UZDOT Gulbenes novada pašvaldības īpašuma novērtēšanas un izsoļu komisijai organizēt šā lēmuma 1.punktā minētās kustamās mantas atsavināšanu.
6. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs N. Mazūrs

Pielikums 31.07.2025. Gulbenes novada pašvaldības domes lēmumam Nr. GND/2025/526

**GULBENES NOVADA PAŠVALDĪBAS KUSTAMĀS MANTAS –**

**transportlīdzekļa Opel Vivaro (valsts reģistrācijas numurs MU3497)**

**pārdošanas par brīvu cenu noteikumi**

**1. Vispārīgie noteikumi**

1.1. Gulbenes novada pašvaldības īpašumā esošās kustamās mantas – transportlīdzekļa Opel Vivaro (valsts reģistrācijas numurs MU3497) (turpmāk – Kustamā manta), pārdošanas par brīvu cenu noteikumi (turpmāk – Noteikumi) nosaka kārtību, kādā veicama kustamās mantas atsavināšana.

1.2. Atsavināšana notiek ievērojot Pašvaldību likumu, Publiskas personas mantas atsavināšanas likumu un šos noteikumus.

1.3. Kustamās mantas atsavināšanu rīko Gulbenes novada pašvaldības domes izveidotā Gulbenes novada pašvaldības īpašuma novērtēšanas un izsoļu komisija (turpmāk – Komisija).

1.4. Ziņas par Kustamo mantu:

1.4.1. Gulbenes novada pašvaldības īpašumā esošā kustamā manta – transportlīdzeklis Opel Vivaro (valsts reģistrācijas numurs MU3497) (transportlīdzekļa 1.reģistrācijas datums: 30.03.2007., VIN: W0LJ7BJB67V636199). Komplektācija: audio sistēma, elektriskie stikla pacēlāji, drošības spilveni, kondicionētājs, centrālā atslēga, sakabes ierīce, ABS, stūres pastiprinātājs.

1.4.2. Pirmpirkuma tiesību uz Kustamo mantu iegādi nav.

1.5. Kustamās mantas atsavināšanas veids – pārdošana par brīvu cenu (nosacīto cenu).

1.6. Maksāšanas līdzekļi – 100% *euro*.

1.7. Kustamās mantas brīvā cena (nosacītā cena) ir 1974 EUR (viens tūkstotis deviņi simti septiņdesmit četri *euro*).

1.8. Sludinājums par Kustamās mantas atsavināšanu tiek publicēts Gulbenes novada pašvaldības tīmekļa vietnē [www.gulbene.lv](http://www.gulbene.lv).

1.9. Ar Kustamas mantas atsavināšanas noteikumiem var iepazīties Gulbenes novada pašvaldības tīmekļa vietnē [www.gulbene.lv](http://www.gulbene.lv).

1.10. Kustamajai mantai netiek dots garantijas termiņš. Gulbenes novada pašvaldība neuzņemas un nesniedz nekādas garantijas, saistības par Kustamās mantas kvalitāti, darba kārtību un tehnisko stāvokli, tai skaitā iespējamiem slēptiem defektiem.

1.11. Pretendentam, sākot no pirmā sludinājuma publicēšanas dienas, pirms pieteikuma iesniegšanas ir tiesības iepazīties ar Kustamo mantu, tās tehniskajiem rādītājiem – dokumentiem, kas raksturo Kustamo mantu un ir pašvaldības rīcībā, iepriekš sazinoties e-pastā: [dome@gulbene.lv](mailto:dome@gulbene.lv) vai ar Gulbenes novada Centrālās pārvaldes Īpašumu pārraudzības nodaļas vecāko loģistikas speciālistu J.Osi pa tālruni +371 29424007.

1. **Pieteikumu iesniegšana un reģistrēšana**
   1. Par Kustamās mantas pircēju var kļūt fiziska vai juridiska persona, kurai:
      1. ir tiesības, saskaņā ar spēkā esošajiem normatīvajiem aktiem, iegūt savā īpašumā kustamo mantu;
      2. nav Valsts ieņēmuma dienesta administrēto nodokļu (nodevu) parādu Latvijas Republikā vai valstī, kurā tā reģistrēta, tajā skaitā, valsts sociālās apdrošināšanas iemaksu parādi, kas kopsummā pārsniedz 150 EUR;
      3. nav maksājumu (nodokļi, nomas maksājumi utt.) parādu attiecībā pret Gulbenes novada pašvaldību;
      4. nav pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
   2. Pretendents, kurš vēlas iegādāties Kustamo mantu, noteikumos noteiktajā termiņā jāiesniedz Gulbenes novada pašvaldībā:
      1. **fiziskai personai:**
         1. pieteikums, kurā jānorāda: vārds, uzvārds, personas kods vai dzimšanas datums (personai, kurai nav piešķirts personas kods), kontaktadrese, personas papildu kontaktinformācija – elektroniskā pasta adrese un tālruņa numurs (ja tāds ir);
         2. notariāli apliecināta pilnvara, ar ko dots pilnvarojums iesniegt pieteikumu (ja fizisku personu pārstāv cita persona);

Pirms pretendenta reģistrēšanas atsavināšanas dalībnieku sarakstā Komisija attiecībā uz fizisku personu pārbaudīs informāciju par tās Valsts ieņēmumu dienesta administrēto nodokļu parādiem, tajā skaitā valsts sociālās apdrošināšanas obligāto iemaksu parādiem, kas kopsummā pārsniedz 150 eiro, iegūstot informāciju Valsts ieņēmumu dienesta administrēto nodokļu (nodevu) parādnieku datubāzē. Faktu, ka informācija iegūta minētajā datubāzē, apliecina izdruka no šīs datubāzes, kurā fiksēts informācijas iegūšanas laiks.

* + 1. **juridiskai personai**:
       1. pieteikums, kurā jānorāda: nosaukums, reģistrācijas numurs, juridiskā adrese, papildu kontaktinformācija – elektroniskā pasta adrese un tālruņa numurs (ja tāds ir), juridiskas personas pārstāvja vārds, uzvārds;
       2. pilnvara pārstāvēt juridisko personu un ja nepieciešams noslēgt pirkuma līgumu (ja juridisku personu pārstāv persona, kas Uzņēmuma reģistra nav norādīta kā pārstāvēttiesīgā persona);

Pirms pretendenta reģistrēšanas atsavināšanas dalībnieku sarakstā Komisija attiecībā uz juridisku personu pārbaudīs informāciju:

* par attiecīgo juridisko personu, tās pārvaldes institūciju (amatpersonu) kompetences apjomu, iegūstot izziņu Latvijas Republikas Uzņēmumu reģistra datubāzē. Faktu, ka informācija iegūta minētajā datubāzē, apliecina izdruka no šīs datubāzes;
* par Valsts ieņēmumu dienesta administrēto nodokļu parādiem, tajā skaitā valsts sociālās apdrošināšanas obligāto iemaksu parādiem, kas kopsummā pārsniedz 150 eiro, iegūstot informāciju Valsts ieņēmumu dienesta administrēto nodokļu (nodevu) parādnieku datubāzē. Faktu, ka informācija iegūta minētajā datubāzē, apliecina izdruka no šīs datubāzes, kurā fiksēts informācijas iegūšanas laiks.
  1. Komisija, saņemot pieteikumu Kustamās mantas atsavināšanai, sagatavo atsavināšanas dalībnieku sarakstu, kurā fiksē pretendentus pieteikumu iesniegšanas secībā.
  2. Atsavināšanas dalībnieku pieteikumu saņemšana tiek uzsākta pēc sludinājuma publikācijas Gulbenes novada pašvaldības tīmekļa vietnē [www.gulbene.lv](http://www.gulbene.lv).
  3. Pieteikums iesniedzams Gulbenes novada pašvaldībā līdz **2025.gada 14.augustam plkst.15.00:**
     1. nododot personīgi Gulbenes novada valsts un pašvaldības vienotajā klientu apkalpošanas centrā Ābeļu ielā 2, Gulbenē, Gulbenes novadā (pirmdienās, otrdienās, trešdienās, ceturtdienās no plkst. 8:00 līdz 17:00, piektdienās no plkst. 8:00 līdz 16:00);
     2. nosūtot pa pastu ar norādi “Pieteikums kustamās mantas atsavināšanai par brīvu cenu” (Gulbenes novada Centrālā pārvalde, Ābeļu iela 2, Gulbene, Gulbenes novads, LV – 4401). Ja pieteikums tiek sūtīts pasta sūtījumā, pretendents ir atbildīgs par savlaicīgu pieteikuma izsūtīšanu, lai nodrošinātu pieteikuma saņemšanu Gulbenes novada pašvaldībā ne vēlāk kā līdz 2025.gada 14.augustam plkst.15.00;
     3. elektroniski (pieteikums, kas parakstīts ar drošu elektronisko parakstu) uz e-pasta adresi: [dome@gulbene.lv](mailto:dome@gulbene.lv).
  4. Pretendents netiek reģistrēts atsavināšanas dalībnieku sarakstā, ja:
     1. nav vēl iestājies vai ir jau beidzies pretendentu reģistrācijas termiņš;
     2. ja nav iesniegti šo noteikumu 2.2.1.punktā vai 2.2.2.punktā norādītie dokumenti;
     3. iesniegtajos dokumentos norādītas nepatiesas ziņas;
     4. konstatēts, ka pretendentam ir noteikumu 2.1.2. un/vai 2.1.3. apakšpunktā minētās parādsaistības;
  5. Komisijas locekļi nevar būt Kustamās mantas pircēji, kā arī nevar pirkt Kustamo mantu citu personu uzdevumā.

1. **Nosacītās cenas samaksas kārtība un pirkuma līguma noslēgšana**
   1. Kustamās mantas pirkuma tiesības iegūst persona, kura pirmā iesniegusi pieteikumu un tikusi reģistrēta noteikumos noteiktajā kārtībā.
   2. Pretendentam, kurš ieguvis tiesības pirkt Kustamo mantu, Komisija izsniedz (nosūta) izziņu norēķinam par kustamo mantu.
   3. Pretendentam vienas nedēļas laikā no izziņas saņemšanas dienas jāsamaksā pirkuma maksa par Kustamo mantu, ieskaitot to bezskaidras naudas norēķinu veidā Gulbenes novada pašvaldības kontā Nr.LV81UNLA0050019845884, AS “SEB banka”, ar atzīmi “Kustamās mantas – transportlīdzekļa Opel Vivaro pirkuma maksa”.
   4. Ja pretendents, kurš ieguvis tiesības pirkt Kustamo mantu, nav norēķinājies šo noteikumu 3.3.punktā noteiktajā kārtībā un termiņā, uzskatāms, ka pretendents ir atteicies no Kustamās mantas pirkuma tiesībām. Šādā gadījumā pretendents ar Komisijas lēmumu tiek izslēgts no atsavināšanas dalībnieku saraksta un iemaksātā pirkuma maksa vai tās daļa tiek atmaksāta. Komisijas lēmums par pretendenta izslēgšanu no atsavināšanas dalībnieku saraksta tiks nosūtīts uz pretendenta norādīto adresi.
   5. Komisija turpina kustamas mantas atsavināšanas procesu un secīgi piedāvā pirkt Kustamo mantu pretendentam, kurš nākamais ir reģistrēts atsavināšanas dalībnieku sarakstā, un izsniedz (nosūta) viņam izziņu norēķinam par kustamo mantu. Pretendentam pirkuma maksas samaksa jāveic šo noteikumu 3.3. punktā noteiktajā kārtībā un termiņā.
   6. Ja šo noteikumu 3.5. punktā minētais dalībnieks no Kustamās mantas pirkuma atsakās vai šo noteikumu 3.3.punktā noteiktajā kārtībā un termiņā nenorēķinās par pirkumu, Komisija atsavināšanas procedūru pabeidz bez rezultāta.
   7. Ja pretendents, kurš ieguvis tiesības pirkt Kustamo mantu, veic Kustamās mantas pirkuma maksas samaksu šo noteikumu 3.3.punktā minētajā kārtībā un termiņā, Komisija ar lēmumu atzīst pretendentu par Kustamās mantas pircēju. Noteikumu 3.3.punktā noteiktajā kārtībā un termiņā samaksātā pirkuma summa par Kustamo mantu netiek atmaksāta.
   8. Gulbenes novada pašvaldības dome atsavināšanas rezultātus apstiprina ne vēlāk kā trīsdesmit dienu laikā pēc šo noteikumu 3.3.punktā paredzēto maksājumu nokārtošanas.
   9. Gulbenes novada pašvaldība trīsdesmit dienu laikā pēc atsavināšanas rezultātu apstiprināšanas noslēdz ar pircēju pirkuma līgumu.
   10. Pēc pirkuma līguma parakstīšanas visa dokumentācija, kas saistīta ar Kustamo mantu, tiek nodota pircējam, sastādot par to nodošanas-pieņemšanas aktu.
2. **Nenotikusi atsavināšana**
   1. Atsavināšana – pārdošana par brīvu cenu uzskatāma par nenotikušu:
      1. ja atsavināšanai par brīvu cenu nav reģistrēts neviens pretendents;
      2. ja pretendents, kurš ieguvis Kustamās mantas pirkuma tiesības, neveic pirkuma maksas samaksu šajos noteikumos noteiktajā kārtībā un termiņā;
      3. ja pretendents nav parakstījis Kustamās mantas pirkuma līgumu;
      4. ja Kustamo mantu nopirkusi persona, kurai nav bijušas tiesības piedalīties atsavināšanā.
3. **Atsavināšanas rezultātu apstrīdēšana**
   1. Atsavināšanas rezultātus var apstrīdēt Gulbenes novada pašvaldības domē 5 (piecu) darba dienu laikā no dienas, kad Komisija ir apstiprinājusi atsavināšanas protokolu.

**9. Citi noteikumi**

6.1. Starp atsavināšanas dalībniekiem aizliegta vienošanās, kas varētu ietekmēt atsavināšanas rezultātus un gaitu.

6.2. Pretendenti piekrīt, ka Komisija veic personas datu apstrādi, pārbaudot sniegto ziņu patiesumu.

6.3. Iegūtie personas dati tiek apstrādāti ievērojot Fizisko personu datu apstrādes likuma 25.panta pirmo, trešo un ceturto daļu, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta 1.punktu), ar mērķi noslēgt pirkuma līgumu ar atsavināšanas uzvarētāju.

Gulbenes novada pašvaldības domes priekšsēdētājs N. Mazūrs